b'\n_START_ARTICLE_\nOzzy Osbourne\n_START_PARAGRAPH_\nJohn Michael Osbourne (labiau \xc5\xbeinomas kaip Ozzy Osbourne, g. 1948 m. gruod\xc5\xbeio 3 d., Birmingemo Astono rajone, Anglijoje) \xe2\x80\x93 sunkiojo metalo muzikantas, iki 1978 grup\xc4\x97s Black Sabbath vokalistas, v\xc4\x97liau prad\xc4\x97j\xc4\x99s solo karjer\xc4\x85, o paskutiniu metu tap\xc4\x99s realyb\xc4\x97s televizijos \xc5\xbevaig\xc5\xbede (realyb\xc4\x97s \xc5\xa1ou The Osbournes)._NEWLINE_Da\xc5\xbenai teigiama, kad b\xc5\xabtent Ozzy Osbourne su grupe Black Sabbath yra heavy metal pradininkai. Nepaisant kuklaus Warner Bros. Records investavimo grup\xc4\x97, kurios dainos buvo paremtos Tony Iommi gitaros rifais, Geezer Butler dain\xc5\xb3 tekstais ir Ozzy vokalu pasiek\xc4\x97 muzikos auk\xc5\xa1tumas. Black Sabbath pardav\xc4\x97 daugiau nei 70 milijon\xc5\xb3 album\xc5\xb3 iki i\xc5\xa1siskyrimo su Ozzy._NEWLINE_1979 metais Ozzy buvo pa\xc5\xa1alintas i\xc5\xa1 grup\xc4\x97s Black Sabbath d\xc4\x97l alkoholizmo, narkotik\xc5\xb3 vartojimo. Ozzy Osbournes Band gyvavimas prasid\xc4\x97jo \xc4\xafra\xc5\xa1ius album\xc4\x85 Blizzard Of Ozz. Po dviej\xc5\xb3 solini\xc5\xb3 album\xc5\xb3 aviakatastrofoje \xc5\xbeuvo geras Ozzy draugas, grup\xc4\x97s gitaristas Randy Rhoads. Ozzy sunkiai i\xc5\xa1gyveno partnerio netekt\xc4\xaf, niro \xc4\xaf depresij\xc4\x85, alkoholizm\xc4\x85 bei narkotikus. Nepaisant sunkaus periodo, nesklandum\xc5\xb3 su \xc4\xafra\xc5\xa1\xc5\xb3 kompanijomis ir paties Ozzy i\xc5\xa1sakom\xc5\xb3 min\xc4\x8di\xc5\xb3 apie galimyb\xc4\x99 baigti karjer\xc4\x85, atlik\xc4\x97jas toliau suburdamas ger\xc5\xb3 muzikant\xc5\xb3 komand\xc4\x85 i\xc5\xa1leido ne vien\xc4\x85 s\xc4\x97kming\xc4\x85 album\xc4\x85 ir koncertuoja iki \xc5\xa1i\xc5\xb3 dien\xc5\xb3._NEWLINE_Taip pat, 1997\xe2\x80\x931999 metais koncertiniam turui atsik\xc5\xabr\xc4\x97 klasikin\xc4\x97 Black Sabbath sud\xc4\x97tis su O. Osbourne prie\xc5\xa1akyje, bei i\xc5\xa1leido gyv\xc4\x85 album\xc4\x85 \xe2\x80\x9eReunion\xe2\x80\x9c.\n_START_SECTION_\nGyvenimas iki i\xc5\xa1gars\xc4\x97jimo\n_START_PARAGRAPH_\nOsbourne gim\xc4\x97 Aston, Birmingeme, Anglijoje. Jo t\xc4\x97vas Jackas dirbo \xc4\xafranki\xc5\xb3 gamintoju "GEC\'e", o jo motina Lillian \xe2\x80\x93 automobili\xc5\xb3 komponent\xc5\xb3 firmai "Lucas", kad i\xc5\xa1laikyt\xc5\xb3 j\xc4\xaf ir jo penkis brolius. Osbournas, kaip kalbama, tur\xc4\x97jo sunkum\xc5\xb3 mokantis (tvirtina tur\xc4\xafs disleksij\xc4\x85). Gyvenimo k\xc5\xabrimas Princo Albert Road jaunesniojo ir Birchfield Road vidurin\xc4\x97je mokykloje, Perry Barre, jam buvo sunkus. Ta\xc4\x8diau, jis tikrai m\xc4\x97go muzik\xc4\x85 ir dalyvavo mokykliniuose vaidinimuose. Nuo 14 met\xc5\xb3, i\xc5\xa1gird\xc4\x99s pirm\xc4\x85j\xc4\xaf The Beatles hit\xc4\x85, tapo dideliu j\xc5\xb3 gerb\xc4\x97ju. Jis paliko mokykl\xc4\x85 b\xc5\xabdamas 15 met\xc5\xb3 ir tapo statyb\xc5\xb3 aik\xc5\xa1tel\xc4\x97s juodadarbiu: \xc4\xafranki\xc5\xb3 gamintojo pameistriu, vandentiekio darbininku, automobili\xc5\xb3 gamyklos ir skerdyklos darbuotoju. Taip pat jis praleido kelias savaites Winsono \xc5\xbdaliajame Kal\xc4\x97jime, kai negal\xc4\x97jo u\xc5\xbemok\xc4\x97ti baudos, u\xc5\xbe vagyst\xc4\x99 ir \xc4\xafsilau\xc5\xbeim\xc4\x85 \xc4\xaf drabu\xc5\xbei\xc5\xb3 parduotuv\xc4\x99._NEWLINE_V\xc4\x97liau O. Osbourn dalyvavo vokalist\xc5\xb3 atrankoje, kuri\xc4\x85 sureng\xc4\x97 buv\xc4\x99s bendraklasis \xe2\x80\x93 Tonis Iommis. Kadangi tuo metu psichodelinis rokas buvo nepaprastai populiarus, jie nusprend\xc4\x97 i\xc5\xa1siskirti grodami sunkiojo bliuzo \xc4\xafkv\xc4\x97pt\xc4\x85 muzikos stili\xc5\xb3, paskanint\xc4\x85 tamsiais dain\xc5\xb3 tekstais._NEWLINE_Grup\xc4\x99 jie pavadino \xe2\x80\x9ePolka Tulk and Earth\xe2\x80\x9c. V\xc4\x97liau jie su\xc5\xbeinojo apie kit\xc4\x85 keliaujan\xc4\x8di\xc4\x85 grup\xc4\x99 pasivadinusi\xc4\x85 tokiu pat vardu. Vien\xc4\x85 dien\xc4\x85 per repeticijas, grup\xc4\x97 pasteb\xc4\x97jo \xc5\xbemones besieiliuojan\xc4\x8dius prie\xc5\xa1 kino teatr\xc4\x85, kur rod\xc4\x97 siaubo film\xc4\x85 ir bosistas Geezer Butleris suprato, kad \xc5\xbemon\xc4\x97s m\xc4\x97gsta b\xc5\xabti i\xc5\xa1g\xc4\x85sdinti. Filmas kurio \xc5\xa1ie bi\xc4\x8diuliai lauk\xc4\x97, kad pamatyt\xc5\xb3 buvo re\xc5\xbeisieriaus Mario Bavo \xe2\x80\x93 Black Sabbath. Po to, Butler para\xc5\xa1\xc4\x97 tekst\xc4\x85 vienai i\xc5\xa1 pirm\xc5\xb3j\xc5\xb3 j\xc5\xb3 dain\xc5\xb3 su tamsos gyslele pavadinimu "Black Sabbath". Tai buvo dainos prototipas, kurios stilius tapo pagrindiniu j\xc5\xb3 tolesn\xc4\x97je karjeroje.\n_START_SECTION_\nBlack Sabbath\n_START_PARAGRAPH_\nNepaisant tikrai kuklios investicijos i\xc5\xa1 Amerikos \xc4\xafra\xc5\xa1\xc5\xb3 kompanijos Warner Bros, Black Sabbath \xc4\xafra\xc5\xa1ai tapo greitu ir patvariu pasisekimu. Ankstyvi \xc4\xafra\xc5\xa1ai, tokie kaip j\xc5\xb3 debiutinis albumas "Paranoid" buvo parduoti did\xc5\xbeiuliais kiekiais, taip pat buvo da\xc5\xbenai transliuojami radijuje.\n_START_SECTION_\nAnkstyvoji solo karjera\n_START_PARAGRAPH_\n1979, Osbourne buvo atleistas i\xc5\xa1 Black Sabbath d\xc4\x97l piktnaud\xc5\xbeiavimo narkotin\xc4\x97s med\xc5\xbeiagos. Visi grup\xc4\x97s nariai vartojo narkotinus, bet Osbournas vartojo juos daug didesniais kiekiais negu kiti grup\xc4\x97s nariai. Jis buvo pakeistas ankstesniu grup\xc4\x97s Rainbow dainininku \xe2\x80\x93 Ronnie James Dio. 1970-\xc5\xb3j\xc5\xb3 pabaigoje, grup\xc4\x97 Necromandus, repetavo su Ozzy Osbournu ir tapo pirma jo solo projekto Blizzard of Ozz inkarnacija. Dabartin\xc4\x97 Ozzy Osbourne grup\xc4\x97 prad\xc4\x97jo kaip Blizzard of Ozz, suformuota Osbourno naujos vadybinink\xc4\x97s ir b\xc5\xabsimos \xc5\xbemonos, Sharon Arden. Grup\xc4\x97s sud\xc4\x97tyje buvo b\xc5\xabgnininkas Lee Kerslake, bosistas/ra\xc5\xa1ytojas Bob Daisley, klavi\xc5\xa1ininkas Don Airey ir gitaristas Randy Rhoads. \xc4\xaera\xc5\xa1\xc5\xb3 kompanija galiausiai pavadino \xc4\xafra\xc5\xa1\xc4\x85 Blizzard of Ozz. Su pirmosiomis solo pastangomis Osbourne sulauk\xc4\x97 didelio pasisekimo, debiuto kolekcija, buvo s\xc4\x97kmingai perkama sunkiojo metalo aistruoli\xc5\xb3. Antrasis albumas, Diary of a Madman tur\xc4\x97jo daugiau Bob Daisley dain\xc5\xb3 tekst\xc5\xb3 ir daugiau Randy Rhoads gitaros skambesio, pastarasis 2003 metais Rolling Stone \xc5\xbeurnalo rinkimuose tapo 85-u vis\xc5\xb3 laik\xc5\xb3 geriausiu gitaristu._NEWLINE_1982 m. kov\xc4\x85, tuo metu, kai Florida vyko antrojo albumo "Diary of a Madman" turas, likus savaitei iki grojimo Madisono aik\xc5\xa1t\xc4\x97je, Niujorke, lengvasis l\xc4\x97ktuvas, paimtas be l\xc4\x97ktuvo savininko sutikimo, su gitaristu Randy Rhoads viduje, patyr\xc4\x97 avarij\xc4\x85 nusileidimo vir\xc5\xa1 grup\xc4\x97s turo autobuso metu. I\xc5\xa1daiga virto mirtina, de\xc5\xa1inysis l\xc4\x97ktuvo sparnas kliud\xc4\x97 autobus\xc4\x85, priversdamas l\xc4\x97ktuv\xc4\x85 atsitrenkti \xc4\xaf med\xc4\xaf, o v\xc4\x97liau ir \xc4\xaf netoliese stov\xc4\x97jus\xc4\xaf nam\xc4\x85, u\xc5\xbemu\xc5\xa1damas Rhoads ir pilot\xc4\x85, Andrew Aycock, ir grup\xc4\x97s kirp\xc4\x97j\xc4\x85 Rachel Youngblood. Skrodimo metu Aycocko \xc5\xa1lapime buvo rasta kokaino. I\xc5\xa1gyven\xc4\x99s artimo draugo ir grup\xc4\x97s pagalbininko mirt\xc4\xaf, Osbournas dar kart\xc4\x85 nugrimzdo \xc4\xaf gili\xc4\x85 depresij\xc4\x85. \xc4\xaera\xc5\xa1\xc5\xb3 kompanija gedin\xc4\x8diam Ozbournui leido padaryti pertrauk\xc4\x85 tarp koncert\xc5\xb3, ta\xc4\x8diau Ozzis sustabd\xc4\x97 darb\xc4\x85 tiktai vien\xc4\x85 savaitei._NEWLINE_Buv\xc4\x99s Gillan gitaristas Bernie Torme buvo pirmas, kuris pakeit\xc4\x97 Randy atnaujinus tur\xc4\x85. Ta\xc4\x8diau Torme, patyr\xc4\x97 spaudim\xc4\x85 skubiai i\xc5\xa1mokti grup\xc4\x97s dainas ir mintis apie pasirodym\xc4\x85 prie\xc5\xa1 aistruolius, vis dar gedin\xc4\x8dius buvusio gitaristo Rhoads, jam k\xc4\x97l\xc4\x97 nerim\xc4\x85. Tormo bendradarbiavimas su grupe truko ma\xc5\xbeiau nei vien\xc4\x85 m\xc4\x97nes\xc4\xaf._NEWLINE_Per gitarist\xc5\xb3 perklaus\xc4\x85 vie\xc5\xa1bu\xc4\x8dio kambaryje, Osbournas atrado Brad Gillis, kuris tapo jo kitu gitaristu. Kelion\xc4\x97 t\xc4\x99s\xc4\x97si, pasiekdama kulminacijos ta\xc5\xa1k\xc4\x85 1982 metais i\xc5\xa1leidus koncerto \xc4\xafra\xc5\xa1\xc4\x85 "Speak of the Devil", \xc4\xafra\xc5\xa1yt\xc4\x85 Ritze, Niujorke. Veliau buvo i\xc5\xa1leistas ir gyvos muzikos albumas Rhoadso garbei. \xc5\xa0iame albume taip pat buvo pa\xc4\x8dio Randy daina, pavadinta "Dee", jo motinos garbei. Taip pat, 2008 m. rugpj\xc5\xabt\xc4\xaf vykusiame interviu su "Total Guitar" \xc5\xbeurnalu Osbournas paklaustas, ar jis nor\xc4\x97jo pasakyti k\xc4\x85 nors apie Randy Rhoads, roko \xc5\xbevaig\xc5\xbed\xc4\x97 atsak\xc4\x97: "a\xc5\xa1 nesigailiu d\xc4\x97l nieko i\xc5\xa1skyrus tai, kad a\xc5\xa1 nesugeb\xc4\x97jau sukliudyti Randy \xc4\xaflipti \xc4\xaf t\xc4\x85 l\xc4\x97ktuv\xc4\x85."\n_START_SECTION_\nTolimesn\xc4\x97 solo karjera\n_START_PARAGRAPH_\n1981 met\xc5\xb3 koncertai buvo \xc4\xafra\xc5\xa1in\xc4\x97jami su mintimi i\xc5\xa1leisti gyvo garso album\xc4\x85 pavadinimu \xe2\x80\x9eSpeak of the Devil\xe2\x80\x9c. Galiausiai \xc5\xa1is albumas susid\xc4\x97jo tik i\xc5\xa1 Black Sabbath perdainuot\xc5\xb3 dain\xc5\xb3. "Speak of the Devil" buvo muzikaliai netobula. Osbournas v\xc4\x97liau parei\xc5\xa1k\xc4\x97\xc2\xa0: "man visi\xc5\xa1kai nusispjaut ant to albumo. Tai buvo tik kr\xc5\xabva \xc5\xa1\xc5\xabdin\xc5\xb3 "Black Sabbath" dain\xc5\xb3." Jis taip pat i\xc5\xa1d\xc4\x97st\xc4\x97, kad tai buvo \xc4\xafra\xc5\xa1\xc5\xb3 kompanija, kuri nor\xc4\x97jo naujo albumo, ir kad jis pats nenor\xc4\x97jo i\xc5\xa1leisti kaset\xc4\x97s atliktos gyvai su "Rhoads", manydamas, kad tai \xc4\xaf\xc5\xbeeist\xc5\xb3 jo atminim\xc4\x85._NEWLINE_Taip pat 1986-aisiais Osbourne\xe2\x80\x98as buvo apkaltintas tuo, kad neva per pas\xc4\x85mon\xc4\x99 veikian\xc4\x8dias \xc5\xbeinutes, esan\xc4\x8dias albumo \xe2\x80\x9eBlizzard of Ozz\xe2\x80\x9c dainoje \xe2\x80\x9eSuicide Solution\xe2\x80\x9c, jis paskatino klausytojus savi\xc5\xbeudyb\xc4\x97ms. Byla baig\xc4\x97si Osbourno naudai, remtasi tuo, kad Osbournas negali b\xc5\xabti atsakingas u\xc5\xbe klausytoj\xc5\xb3 veiksmus. Taip pat pad\xc4\x97jo tai, jog daina buvo apie piktnaud\xc5\xbeiavim\xc4\x85 alkoholiu, o "savi\xc5\xbeudyb\xc4\x97 yra sprendimas" buvo tik \xc5\xbeod\xc5\xbei\xc5\xb3 \xc5\xbeaismas. Greitai po to, Osbournas vie\xc5\xa1ai pripa\xc5\xbeino, kad jis para\xc5\xa1\xc4\x97 \xc5\xa1i\xc4\x85 dain\xc4\x85 apie savo draug\xc4\x85, "AC/DC" vokalist\xc4\x85 Bon Scott, kuris mir\xc4\x97 nuo piktnaud\xc5\xbeiavimo alkoholiu. Vis d\xc4\x97lto Bob Daisley tvirtina, jog jis para\xc5\xa1\xc4\x97 \xc5\xa1i\xc4\x85 dain\xc4\x85 ir kad tai daina apie pat\xc4\xaf Ozzy ir jo tebevykstan\xc4\x8di\xc4\x85 kov\xc4\x85 su alkoholiu.\n_START_SECTION_\nV\xc4\x97lesn\xc4\x97 solo karjera ir Black Sabbath susijungimas\n_START_PARAGRAPH_\n1991 metais Ozzis prad\xc4\x97jo \xc4\xafra\xc5\xa1in\xc4\x97ti nauj\xc4\x85 album\xc4\x85 \xe2\x80\x9eNo More Tears\xe2\x80\x9c , kuris tapo labai populiarus radijuje ir MTV kanale. Albumas \xe2\x80\x9eNo More Tears\xe2\x80\x9c keturis kartus tapo platininiu. Taip pat, Ozbournas gavo savo vienintel\xc4\xaf Grammy u\xc5\xbe geriausiu 1994 met\xc5\xb3 metalo dain\xc4\x85 \xe2\x80\x93 "I Don\'t Want to Change the World"._NEWLINE_Ozzis i\xc5\xa1rei\xc5\xa1k\xc4\x97 savo nuovarg\xc4\xaf turams pavadindamas \xc5\xa1\xc4\xaf "retirement tour" (i\xc5\xa1\xc4\x97jimo \xc4\xaf pensij\xc4\x85 turas), komi\xc5\xa1kai jis dar buvo vadinamas \xe2\x80\x9eNo More Tours\xe2\x80\x9c (daugiau joki\xc5\xb3 tur\xc5\xb3). 1993 \xe2\x80\x93 aisiais pasirod\xc4\x97 dvigubas gyvas albumas \xe2\x80\x9eLive & Loud\xe2\x80\x9c, tur\xc4\x97j\xc4\x99s \xc4\xafam\xc5\xbeinti vis\xc4\x85 Osbourne\xe2\x80\x98o karjer\xc4\x85 \xe2\x80\x93 jis taip pat neva rei\xc5\xa1k\xc4\x97, kad dainininko \xc5\xa1lov\xc4\x97s dienos at\xc4\x97jo \xc4\xaf pabaig\xc4\x85. Visgi, pasitraukimas i\xc5\xa1 muzikos pasaulio taip ir ne\xc4\xafvyko \xe2\x80\x93 Osbourne\xe2\x80\x98as sugr\xc4\xaf\xc5\xbeo 1995-aisiais su albumu \xe2\x80\x9eOzzmosis\xe2\x80\x9c, kuris, nepaisant \xc4\xafvairiausi\xc5\xb3 ap\xc5\xbevalg\xc5\xb3, per metus buvo parduotas didesniu nei trij\xc5\xb3 milijon\xc5\xb3 kopij\xc5\xb3 tira\xc5\xbeu. Po albumo pasirodymo vykusios gastrol\xc4\x97s tapo vienomis s\xc4\x97kmingiausi\xc5\xb3, vykusi\xc5\xb3 t\xc4\x85 vasar\xc4\x85, tod\xc4\x97l Osbourne\xe2\x80\x98as nutar\xc4\x97 sukurti \xe2\x80\x9eOzzfest\xe2\x80\x9c. Tai tapo did\xc5\xbeiausiu Osbourno finansiniu pasisekimu. Ozzfesta pad\xc4\x97jo Ozziui tapti pirmuoju sunkiojo roko ir sunkiojo metalo atlik\xc4\x97ju pardavusiu savo preki\xc5\xb3 u\xc5\xbe 50 milijon\xc5\xb3 doleri\xc5\xb3._NEWLINE_\xc5\xa0is renginys tapo labai populiarus tarp metalo gerb\xc4\x97j\xc5\xb3. Festivalyje buvo skatinamos dar tik kylan\xc4\x8dios 1990-\xc5\xb3j\xc5\xb3 pabaigos ir 2000-\xc5\xb3j\xc5\xb3 prad\xc5\xbeios sunkiojo roko ir metalo grup\xc4\x97s kaip "Incubus", "System of a Down", "Drowning Pool", "Limp Bizkit", "Korn", "Disturbed", "HIM", "Linkin Park", "Atreyu", "Papa Roach", "P.O.D.", "Velvet Revolver", "Godsmack", "Avenged Sevenfold", "Otep" ir "Slipknot". Ozzis \xc5\xa1io festivalio metu atliko kelet\xc4\x85 dain\xc5\xb3 su sen\xc4\x85ja savo grupe "Black Sabbath" ir 1997 ir nuo tada periodi\xc5\xa1kai pasirodydavo su grupe ._NEWLINE_2003 m. gruod\xc5\xbeio 8-\xc4\x85j\xc4\x85, Ozzis buvo skubiai i\xc5\xa1si\xc5\xb3stas \xc4\xaf Wexham Parko ligonin\xc4\x99 Anglijoje, po patirto nelaimingo atsitikimo su ketura\xc4\x8diu motociklu. Osbournas susilau\xc5\xbe\xc4\x97 raktikaul\xc4\xaf, a\xc5\xa1tuonis \xc5\xa1onkaulius, ir kaklo slankstel\xc4\xaf. Operacija buvo atlikta, kad pakelt\xc5\xb3 raktikaul\xc4\xaf, kuris, kaip buvo manyta, r\xc4\x97m\xc4\x97si \xc4\xaf pagrindin\xc4\x99 arterij\xc4\x85 ir sustabd\xc4\x97 kraujotak\xc4\x85 \xc4\xaf rank\xc4\x85. Sharon v\xc4\x97liau atskleid\xc4\x97 jog Osbournas po susid\xc5\xabrimo buvo nustoj\xc4\x99s kv\xc4\x97puoti, bet j\xc4\xaf atgaivino asmens sargybinis Sam Rustono._NEWLINE_2004, Osbournas gavo "NME" apdovanojim\xc4\x85 u\xc5\xbe "dievi\xc5\xa1k\xc4\x85 genialum\xc4\x85"._NEWLINE_2009 jis nusprend\xc4\x97 panaikinti "Ozzfest", kad gal\xc4\x97t\xc5\xb3 dirbti ties nauju albumu, kuris i\xc5\xa1eis lapkrit\xc4\xaf.\n_START_SECTION_\nAsmeninis gyvenimas\n_START_PARAGRAPH_\nOzzis buvo ved\xc4\x99s du kartus ir yra septyni\xc5\xb3 vaik\xc5\xb3 t\xc4\x97vas (penki biologiniai ir du \xc4\xafvaikinti). Pirmoji \xc5\xbemona buvo Thelma Riley. Po skyryb\xc5\xb3 su ja Ozzis ved\xc4\x97 Sharon Arden ir su ja susilauk\xc4\x97 trij\xc5\xb3 vaik\xc5\xb3: Aimee, Kelly ir Jack._NEWLINE_Ozbournas peln\xc4\x97 didesn\xc4\x97s \xc5\xbevaig\xc5\xbed\xc4\x97s status\xc4\x85 po savo realyb\xc4\x97s \xc5\xa1ou \xe2\x80\x9e The Ozbournes\xe2\x80\x9c. \xc5\xa0i laida tapo vienu did\xc5\xbeiausi\xc5\xb3 MTV hitu._NEWLINE_Ozzy ir Sharon Osbournai yra viena turtingiausi\xc5\xb3 Anglijos por\xc5\xb3._NEWLINE_Ozbournas turi daugiau nei 15 tatuiruo\xc4\x8di\xc5\xb3. Kai kurias jis pasidar\xc4\x97 b\xc5\xabdamas paauglys adata ir ra\xc5\xa1alu._NEWLINE_Po jo pirmos solo karjeros sutarties pasira\xc5\xa1ymo su \xc4\xafra\xc5\xa1\xc5\xb3 kompanija jis nu\xc4\x97jo \xc4\xaf susitikim\xc4\x85 su kai kuriais ten dirban\xc4\x8diais \xc5\xbemon\xc4\x97mis. Kad \xc5\xbemon\xc4\x97s j\xc4\xaf pasteb\xc4\x97t\xc5\xb3 jis buvo suplanav\xc4\x99s i\xc5\xa1laisvinti kelet\xc4\x85 baland\xc5\xbei\xc5\xb3, bet kai niekas jo nepasteb\xc4\x97jo, Ozzis pakeit\xc4\x97 savo planus. Jis su\xc4\x8diupo baland\xc4\xaf, nukando jam galv\xc4\x85 ir paskui i\xc5\xa1spjov\xc4\x97 j\xc4\x85. Atvyko ginkluota apsauga ir j\xc4\xaf, su vis dar la\xc5\xa1an\xc4\x8diu nuo jo l\xc5\xabp\xc5\xb3 krauju i\xc5\xa1ved\xc4\x97 i\xc5\xa1 pastato. Nepaisant nesutarimo, \xc5\xa1is aktas buvo parodijuotas ir da\xc5\xbenai minimas jo karjeroje ir tai buvo dalis to, kas padar\xc4\x97 Ozzy Osbourn\xc4\x85 garsiu._NEWLINE_1982 Sausio 20-\xc4\x85j\xc4\x85 vieno pasirodymo metu, Ozzis nukando \xc5\xa1ik\xc5\xa1nosparnio galv\xc4\x85, taip pakartodamas legendin\xc4\xaf \xc4\xafvyk\xc4\xaf su baland\xc5\xbeiu. Dainininkas teigia man\xc4\x99s, jog \xc5\xa1ik\xc5\xa1nosparnis buvo guminis. Straipsnis \xc5\xbeurnale Rolling Stone teigia, jog padaras buvo gyvas, ta\xc4\x8diau \xc5\xbemogus, met\xc4\x99s j\xc4\xaf \xc4\xaf scen\xc4\x85 sako, jog \xc5\xa1ik\xc5\xa1nosparnis \xc4\xaf koncert\xc4\x85 buvo atne\xc5\xa1tas negyvas. Ta\xc4\x8diau pa\xc4\x8dio Ozbourno teigimu, \xc5\xa1ik\xc5\xa1nosparnis buvo ne tik gyvas, bet dar sugeb\xc4\x97jo ir \xc4\xafk\xc4\x85sti._NEWLINE_Osbournas yra prisipa\xc5\xbein\xc4\x99s, kad narkomanijos \xc4\xafkar\xc5\xa1tyje, jis i\xc5\xa1\xc5\xa1aud\xc4\x97 savo \xc5\xa1eimos gyv\xc5\xabn\xc4\x97lius. Dainininkas pasakoja: "A\xc5\xa1 vartojau tiek daug narkotik\xc5\xb3, buvau tiesiog \xc5\xbelug\xc4\x99s. Paskutinis la\xc5\xa1as buvo kai a\xc5\xa1 i\xc5\xa1\xc5\xa1aud\xc5\xbeiau visas m\xc5\xabs\xc5\xb3 kates. Mes j\xc5\xb3 tur\xc4\x97jome apie septyniolika, a\xc5\xa1 tiesiog pami\xc5\xa1au ir juos visus i\xc5\xa1\xc5\xa1aud\xc5\xbeiau. Mano \xc5\xbemona rado mane gulint\xc4\xaf po pianinu, vilkint\xc4\xaf balt\xc4\x85 kostium\xc4\x85, su \xc5\xa1autuvu vienoje rankoje ir peiliu kitoje."'